en en tr en en en de de it nl en en la af de en nl nl nl nl nl en nl nl nl nl nl nl en es es fr en nb nl nl nl af en af nl af nl nl af nl af nl nl nl en
Ek was 21 jaar lank Wiskunde-onderwyseres by, onder andere, Laerskool Tini Vorster (Nigel), Generaal Nicolaas Smith, Constantiapark en Anton van Wouw (Pretoria).
Ek is mede-ontwikkelaar van ‘n interaktiewe Wiskunde-rekenaarprogram, in samewerking met ‘n internasionale maatskappy van Australië gedurende 2000 tot 2004.
Vanaf 2004 tot tans bied ek Addisionele Wiskundeklasse aan vir laerskoolleerders en bly dus deurentyd op hoogte met alle sillabusaanpassings en nuwe vakvereistes.
In 2005 en 2006 ken die Onderwys Departement die “ Certificate of Achievement” aan my toe vir die modereer van portefeuljes vir die Senior Fase.
In 2006 is ek aangewys as finalis in Gauteng se jaarlikse “Teachers Awards” en ontvang ‘n toekenning.
In 2008 is ek die wenner van die “Wiskunde en e-Leer vir die Laerskool” (Elektroniese leer).
Ek ontvang in 2008 ‘n toekenning van Laerskool Anton van Wouw vir buitengewone prestasie op my vakgebied.
In 2009 skryf ek opleidingsmateriaal vir onderwysers vir Macmillan.
VERDERE OPLEIDING EN KURSUSSE:
In 2005 woon ek Five Love Languages-kursus by LifeLine by en leer om leerders se verskillende “liefdestale” te identifiseer.
Sodoende word ‘n klimaat van omgee en liefde geskep.
Gedurende 2009 doen ek Neuro-link se onderwysersopleiding om verskillende sintuiglike voorkeure in my metodiek te akkommodeer (kinesteties, ouditief en visueel).
In 2011 volg ek ‘n kursus in Smartboard-opleiding vir Vlak 1 en 2.
In 2012 woon ek ‘n werkswinkel by wat aangebied is deur Educating For Life i.v.m. die metodiek van Wiskunde-onderrig in Singapore.
Meer as 35 000 ure Wiskunde-onderrig gegee.
Gee jou kind ‘n voorsprong in Wiskunde!
Created by ESSENCE DESIGN STUDIO